CELEX: 32001D0171
Language: lv
Date: 2001-02-19 00:00:00
Title: Komisijas Lēmums (2001. gada 19. februāris), ar ko izveido nosacījumus atkāpei attiecībā uz stikla taru saistībā ar smago metālu koncentrācijas līmeņiem, kuri noteikti ar Direktīvu 94/62/EK par iepakojumu un izlietoto iepakojumu (paziņots ar dokumenta numuru C(2001) 398)Dokuments attiecas uz EEZ.

Svarīgs juridisks paziņojums

|

32001D0171

Oficiālais Vēstnesis L 062 , 02/03/2001 Lpp. 0020 - 0021

		Komisijas lēmums(2001. gada 19. februāris),ar ko izveido nosacījumus atkāpei attiecībā uz stikla taru saistībā ar smago metālu koncentrācijas līmeņiem, kuri noteikti ar Direktīvu 94/62/EK par iepakojumu un izlietoto iepakojumu(paziņots ar dokumenta numuru C(2001) 398)(Dokuments attiecas uz EEZ)(2001/171/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 1994. gada 20. decembra Direktīvu 94/62/EK par iepakojumu un izlietoto iepakojumu [1], un jo īpaši tās 11. panta 3. punktu,tā kā:(1) Direktīvas 94/62/EK 11. pantā ir paredzēta pakāpeniska smago metālu daudzuma samazināšana iepakojumos.(2) Pirmo gadu pieredze 11. panta piemērošanā parāda, ka stikla nozarē ir specifiska problēma, jo pārstrādājamais stikls ir piesārņots ar stiklu, kas satur lielu daudzumu svina.(3) Lai atbilstu 11. panta prasībām, var samazināties pārstrādāta stikla lietošana sakarā ar 100 ppm līmeņa pilnīgu piemērošanu no 2001. gada 30. jūnija. Videi šāds iznākums nav vēlams.(4) Atkāpe ir paredzēta stikla tarai, ņemot vērā tās īpašības saistībā ar smago metālu emisiju, kā arī to, cik svarīgi ir veicināt tālāku stikla pārstrādi.(5) Atkāpe skar 100 ppm ierobežojumu.(6) Ražošanas vietu mērījumu rezultātiem un pielietotajām mērījumu metodēm vajadzības gadījumā jābūt pieejamām kompetentajām iestādēm.(7) Atkāpe ir spēkā līdz 2006. gada 30. jūnijam, ja termiņu nepagarina saskaņā ar Direktīvas 94/62/EK 21. pantā noteikto procedūru.(8) Šajā lēmumā paredzētie pasākumi ir saskaņā ar atzinumu, ko sniegusi saskaņā ar Eiropas Parlamenta un Padomes Direktīvas 94/62/EK 21. pantu izveidotā komiteja,IR PIEŅĒMUSI ŠO LĒMUMU.1. pantsŠis lēmums attiecas uz stikla taru, uz kuru attiecas Direktīva 94/62/EK, ar mērķi izveidot nosacījumus, ar kādiem Direktīvas 94/62/EK 11. pantā noteiktos līmeņu ierobežojumus nepiemēro.2. pantsŠajā lēmumā:- piemēro Direktīvas 94/62/EK 3. pantā dotās definīcijas,- "apzināta ieviešana" ir "vielas tīša pielietošana, nosakot iepakojumu vai iepakojuma sastāvdaļu, kur tās klātbūtne gala iepakojumā vai iepakojuma sastāvdaļā ir vēlama, lai nodrošinātu noteiktas īpašības, izskatu vai kvalitāti"; par apzinātu ieviešanu neuzskata pārstrādātu materiālu izmantošanu par izejvielām jaunu iepakojamo materiālu ražošanā; daļa no šādiem pārstrādātiem materiāliem var saturēt reglamentētos metālus.3. pantsPēc 2001. gada 30. jūnija stikla tara var pārsniegt atļautos 100 ppm pēc svara, kas noteikti Direktīvas 94/62/EK 11. pantā, ja tas atbilst visiem nosacījumiem, kuri paredzēti šā lēmuma 4. un 5. pantā.4. pantsSvinu, kadmiju, dzīvsudrabu un sešvērtīgo hromu nevar apzināti ieviest ražošanas procesā.Iepakojamais materiāls var pārsniegt noteiktās koncentrācijas robežas tikai pārstrādājamo materiālu pievienošanas rezultātā.5. pantsJa vidējais smago metālu koncentrācijas līmenis katras stikla kausēšanas krāsns produkcijai parastā un regulārā ražošanas režīmā kādā no divpadsmit secīgām ikmēneša pārbaudēm pārsniedz 200 ppm, tad ražotājs vai tā pilnvarots pārstāvis sniedz ziņojumu dalībvalsts kompetentajām iestādēm. Ziņojumā ir vismaz šāda informācija:- mērījumu vērtības,- pielietoto mērījumu metožu apraksts,- smago metālu klātbūtnes koncentrācijas līmeņa iespējamie iemesli,- smago metālu koncentrācijas līmeņa samazināšanai veikto pasākumu sīks apraksts.Tad, ja ne ražotājs, ne tā pilnvarotais pārstāvis Eiropas Savienībā nav zināms, ziņojumu kompetentajām iestādēm iesniedz persona, kura šo ražojumu ir laidusi apgrozībā Kopienas tirgū.Ražošanas vietu mērījumu rezultāti un pielietotās mērījumu metodes vajadzības gadījumā jebkurā laikā ir pieejamas kompetentajām iestādēm.6. pantsLēmums ir spēkā līdz 2006. gada 30. jūnijam, ja termiņu nepagarina saskaņā ar Direktīvas 94/62/EK 21. pantā noteikto procedūru, pamatojoties uz ziņojumiem, ievērojot šā lēmuma 5. pantu un Direktīvas 94/62/EK 17. pantu.7. pantsŠis lēmums ir adresēts dalībvalstīm.Briselē, 2001. gada 19. februārīKomisijas vārdā —Komisijas locekleMargot Wallström[1] OV L 365, 31.12.1994., 10. lpp.--------------------------------------------------